Vladimir Putin
Putin työskenteli KGB:n tukikohdassa Dresdenissä elokuusta 1985 ulkomaantiedustelun upseerina aina Itä-Saksan romahdukseen vuonna 1990 saakka. Työ oli yksitoikkoista rutiinityötä. Putinin tehtävänä oli kerätä tietoa poliittisen, taloudellisen ja sotilaallisen tilanteen kehittymisestä lännessä ja osallistua informanttien värväämiseen. Hänet ylennettiin vuonna 1987 everstiluutnantiksi, ja hänestä tuli yksi yksikön johtajan neuvonantajista, käytännössä Dresdenin-toimiston varapäällikkö. Neuvonantajana hänen tehtävänsä olivat usein arkisia, kuten vierailujen järjestämistä.
Vladimir Putinin vuori
Vladimir Putinin vuori (kirg. Владимир Путин атындагы чоку, ) on Vladimir Putinin mukaan nimetty vuori Kirgisiassa. Vuori sai nimensä maaliskuussa 2011. Nimittämisen hyväksyi joulukuussa 2010 Almazbek Atambajev. Vuori on 4 446 metriä korkea.